Slivo

La slivoen la libro "Plena Vortaro Esperanto-Germana", sur la paĝo 1223 (Prunus domestica subsp. domestica) estas subspecio de la specio pruno (Prunus domestica) kaj de la genro prunuso. Ĝi estas kultivata en Eŭropo, okcidenta Azio, Nordameriko kaj Nord- kaj Sudafriko pro siaj fruktoj.
La frukto tre similas al pruno, sed estas pli oblonga kaj la fruktkarno facile deiĝas de la drupo.

 Priskribo 
eta|kvinnombra radisimetria floro
 Vegetativaj karakterizaĵoj 
La slivarbo atingas alton ĝis 6, malofte eĉ ĝis 10 metroj. Ĝia ligno havas malnetan pezon de 0,75 ĝis 0,85 g/cm³ kaj estas ŝatata de lignaĵistoj pro sia ruĝbruna koloro kaj forteco. El ĝi oni faras eskvizitajn meblojn. Unujaraj branĉoj estas pli aŭ malpli kalvaj. La simplaj folioj estas noĉitaj ĝis segilformaj, sur la supra kaj malsupra surfacoj kalvaj aŭ malofte iomete haraj. Ĝis la flortempo ili apenaŭ estas evoluintaj.

 Generativaj karakterizaĵoj 
La duseksaj floroj havas diametron de 1,5 ĝis 2 cm. Ili estas radisimetriaj kaj kvinnombraj kun duobla involukro. La kvin sepaloj estas oblongaj kaj sur ambaŭ flankoj dise haraj. La kvin verdece blankaj petaloj estas oblongaj.

La drupo (ŝtonfrukto) estas en matura stato blua ĝis blu-nigra, faruneca, 4 ĝis 8 cm longa, longeca-ovforma kaj mallarĝiĝas je ambaŭ finoj. La ŝtonkerno havas formon de ovo ĝis duonluno, plateca kaj je ambaŭ finoj pinta. Ĝi estas 0,47- ĝis 0,58-oble pli dika ol longa. La „fruktkarno“ estas mezforte suka, firma kaj disiĝas facile de la kerno. Bakite ĝi konservas sian formon.

 Utiligado 
Slivoj taŭgas por esti manĝataj freŝaj aŭ sekigitaj sed povas esti uzataj ankaŭ por fari pureon kaj slivovicon (slivbrandon). En Mez-Eeŭropo la fruktoj ofte estas uzataj por fari kukon (slivokukon).

 Kultivaroj 
Elekto  el pli ol cent Obstbaumschule, Großhändler, kein Einzelhändler en Mezeŭropo kultivataj slivokultivaroj :
 'Bühler', ofte frua kultivaro (nomata probable laŭ la germana komunumo Bühl)
 'Cacaks Beste' (vidu la foton sube)Manfred Fischer: Farbatlas Obstsorten. Stuttgart 2003, ISBN 3-8001-5547-8
 'Ersinger', grandfrukta kultivaro (nomata laŭ Ersingen, parto de la komunumo Kämpfelbach)
 'Elena' (vidu la foton sube)
 'Fellenberg', ŝatata kultivaro en Svislando
 Hauszwetschge', (doma slivo) malnova kultivaro
 'Italienische Zwetschge', aroma tabla frukto kiu ŝatas varmon
 'Jojo'
 'Kirkes Pflaume', grandfrukta kultivaro
 'Lützelsachser', grandfrukta kultivaro (nomata laŭ Lützelsachsen, parto de la urbo Weinheim)
 'Ortenauer' estas kultivata en vinregionoj (nomata probable laŭ la germana distrikto Ortenau, vidu la foton sube)
 'Stanley', kun pendantaj fruktoj
 'Zimmers'

 Bildaro 

 Referencoj 

 Eksteraj ligiloj 



Kategorio:Prunusoj

Kategorio:Fruktoj